
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1119 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Καθορισμός αποζημίωσης του Πρόεδρου, των 
μελών, του γραμματέα, των αναπληρωτών τους 
και όλων όσων μετέχουν στις διαδικασίες του 
Ειδικού Διαγωνισμού για την πλήρωση εβδομήντα 
(70) θέσεων δικαστικών υπαλλήλων του 
Ελεγκτικού Συνεδρίου, Κατηγορίας ΠΕ, Κλάδου 

Οικονομολόγων. 1 

Συμπλήρωση και τροποποίηση της υπ’ αριθμ. 30053/ 
23.1.2006 (ΦΕΚ.68/Β/24.1.2006) κοινής απόφασης 
των Υπουργών Εσωτερικών Δημόσιας Διοίκησης 
και Αποκέντρωσης, Εξωτερικών, και Απασχόλησης 
και Κοινωνικής Προστασίας με θέμα «Καθορισμός 
ανωτάτου αριθμού αδειών διαμονής για εργασία 

υπηκόων τρίτων χωρών για το έτος 2006. 2 

Καθορισμός των όρων αμοιβής και εργασίας για 
το προσωπικό που απασχολείται στα πόσης 
φύσεως Νομικά Πρόσωπα Ιδιωτικού Δικαίου μη 
κερδοσκοπικού χαρακτήρα (Κοινωφελή Ιδρύματα, 
Οργανισμοί, Σωματεία, Σύλλογοι, Κληροδοτήματα 


κ.λπ.). 3 

Συμπλήρωση απόφασης περί Συγκρότησης Επιτροπής 
Ελέγχου Δαπανών άρθρου 14 του ν. 3202/2003 Ν. 

Κερκύρας. 4 

Έγκριση πρόσληψης προσωπικού με σύμβαση 
μίσθωσης έργου από το Δημοτικό Αθλητικό 
Οργανισμό Ρεθύμνης. 5 


ΑΠΟΦΑΣΕΙ Σ 

Αριθμ. 2/37410/0022 (1) 


Καθορισμός αποζημίωσης του Πρόεδρου, των μελών, 
του γραμματέα, των αναπληρωτών τους και όλων 
όσων μετέχουν στις διαδικασίες του Ειδικού Δια¬ 
γωνισμού για την πλήρωση εβδομήντα (70) θέσεων 
δικαστικών υπαλλήλων του Ελεγκτικού Συνεδρίου, 
Κατηγορίας ΠΕ, Κλάδου Οικονομολόγων. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΔΙΚΑΙΟΣΥΝΗΣ 

Έχοντας υπόψη: 

1. Τις διατάξεις του άρθρου 24 παρ. 9 του ν. 3202/2003 
(ΦΕΚ 284/1.12.2003, τ. Α'). 

2. Τις διατάξεις του άρθρου 17 του ν. 3205/2003 (ΦΕΚ 
297Α) όπως τροποποιήθηκε και ισχύει. 

3. Την υπ’ αριθμ. 59116/2005 (ΦΕΚ 145/22.7.2005, τ. ΠΑ¬ 
ΡΑΡΤΗΜΑ) κοινή απόφαση των Υπουργών Εσωτερικών, 
Δημόσιας Διοίκησης και Αποκέντρωσης, Οικονομίας και 
Οικονομικών και Δικαιοσύνης 

4. Τις διατάξεις του Κεφαλαίου Δ' της 88937/23.9.2005 
απόφασης του Υπουργού Δικαιοσύνης (ΦΕΚ 405/4.10.2005, 
τ. ΑΣΕΠ), με την οποία προκηρύχθηκε διαγωνισμός πλή¬ 
ρωσης εβδομήντα (70) θέσεων τακτικού προσωπικού με 
σειρά προτεραιότητας του Ελεγκτικού Συνεδρίου. 

5. Την υπ’ αριθμ. 97236/6.10.2005 (ΦΕΚ 1491/27.10.2005, τ. 
Β') απόφαση του Υπουργού Δικαιοσύνης με την οποία συ¬ 
γκροτήθηκε Πενταμελής Επιτροπή Διαγωνισμού για την 
πλήρωση εβδομήντα (70) θέσεων τακτικού προσωπικού 
με σειρά προτεραιότητας του Ελεγκτικού Συνεδρίου. 

6. Την υπ’ αριθμ. 4677/19.1.2006 (ΦΕΚ 142/8.2.2006, τ. Β') 
απόφαση του Υπουργού Δικαιοσύνης με την οποία αντι- 
καταστάθηκαν μέλη της Πενταμελούς Επιτροπής για την 
πλήρωση εβδομήντα (70) θέσεων τακτικού προσωπικού 
με σειρά προτεραιότητας του Ελεγκτικού Συνεδρίου. 

7. Την υπ’ αριθμ. 1/13.10.2005 απόφαση του Προέδρου 
της Πενταμελούς Επιτροπής Διαγωνισμού για την πλή¬ 
ρωση εβδομήντα (70) θέσεων τακτικού προσωπικού με 
σειρά προτεραιότητας του Ελεγκτικού Συνεδρίου. 

8. Την υπ’ αριθμ. 2/10.11.2005 απόφαση του Προέδρου 
της Πενταμελούς Επιτροπής Διαγωνισμού για την πλή¬ 
ρωση εβδομήντα (70) θέσεων τακτικού προσωπικού με 
σειρά προτεραιότητας του Ελεγκτικού Συνεδρίου. 

9. Τα Πρακτικά της 1ης Συνεδριάσεως της 18ης Οκτω¬ 
βρίου 2005 της Επιτροπής Διαγωνισμού για την πλή¬ 
ρωση εβδομήντα (70) θέσεων τακτικού προσωπικού με 
σειρά προτεραιότητας του Ελεγκτικού Συνεδρίου. 

10. Τις διατάξεις του άρθρου 40 του ν. 849/1978 (ΦΕΚ 
232/1978, τ. Α'), όπως ισχύει. 

11. Τις διατάξεις του αρ. 22 παρ. 3 του ν. 2362/1995 
(ΦΕΚ 247Α’) και του αρ. 90 του π.δ. 63/2005 (ΦΕΚ 
98Α/22.4.2005). 

12. Την υπ’ αριθμ. 2/80345/0004/8.11.1999 (ΦΕΚ 
Β'/2040) κοινή υπουργική απόφαση «Μεταβίβαση εξου¬ 
σίας υπογραφής σύμφωνα με το άρθρο 7 παρ. 1 του 
ν. 1943/1991. 

13. Το γεγονός ότι από τις διατάξεις της παρούσας 
απόφασης προκαλείται δαπάνη σε βάρος του Προϋπο¬ 
λογισμού του Υπουργείου Δικαιοσύνης ύψους 59.700 
ευρώ που θα καλυφθεί από τον προϋπολογισμό του 
ΤΑΧΔΙΚ, αποφασίζουμε: 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


I. Καθορίζουμε την μηνιαία αποζημίωση του Προέδρου, 
των μελών, του γραμματέα της Επιτροπής Διαγωνισμού, 
των αναπληρωτών τους και όλων όσων μετέχουν στις 
διαδικασίες του Ειδικού Διαγωνισμού, ως ακολούθως: 

Α.Πρόεδρος 400 € 

Μέλη (έκαστος) 350 € 

Γραμματέας 300 € 

Η ανωτέρω αμοιβή καταβάλλεται στα τακτικά μέλη 
της παραπάνω Επιτροπής με την προϋπόθεση πραγμα¬ 
τοποίησης τεσσάρων (4) συνεδριάσεων το μήνα. Σε πε¬ 
ρίπτωση συμμετοχής σε λιγότερες συνεδριάσεις η απο¬ 
ζημίωση περικόπτεται ανάλογα. Για τα αναπληρωματικά 
μέλη καταβάλλεται η ίδια αποζημίωση, μόνο εφόσον 
αναπληρώνουν τα τακτικά μέλη, όταν αυτά απουσιάζουν 
ή κωλύονται. Η Επιτροπή συνεδριάζει εκτός κανονικού 
ωραρίου εργασίας και ολοκληρώνει το έργο της το 
αργότερο μέχρι 30.4.2006. 

Β. Ομάδα για τη γενική εποπτεία και την παροχή 
λεπτομερών οδηγιών στους δικαστικούς υπαλλήλους 
του Ελεγκτικού Συνεδρίου που ασκούν τον έλεγχο των 
δικαιολογητικών των υποψηφίων 
Έκαστος 350 € 

Γ. Ομάδα για τον έλεγχο των δικαιολογητικών των 
αιτήσεων των υποψηφίων, τη μηχανογραφική επεξεργα¬ 
σία αυτών και την επισήμανση θεμάτων που προκύπτουν 
από τον πιο πάνω έλεγχο και την προώθησή τους, προς 
επίλυση, στην Επιτροπή Διαγωνισμού. 

Έκαστος 300 € 

Δ. Ομάδα βοηθητικού προσωπικού 
Έκαστος 200 € 

Η αμοιβή στις πιο πάνω Β, Γ και Δ ομάδες καταβάλλε¬ 
ται για την καθημερινή, επί τρίωρο και εκτός κανονικού 
ωραρίου, απασχόλησή τους με τα αντικείμενα που τους 
έχουν ανατεθεί. 

Η συμμετοχή των μελών της Επιτροπής, του γραμ¬ 
ματέα αυτής και όλων των προσώπων που απαρτίζουν 
τις πιο πάνω ομάδες βεβαιώνεται από τον Πρόεδρο 
της Επιτροπής. 

Σε περίπτωση συμμετοχής του ιδίου προσώπου και 
στην Πενταμελή Επιτροπή και σε ομάδα από τις ανω¬ 
τέρω αναφερόμενες καταβάλλεται μόνο η υψηλότερη 
από τις δύο αποζημιώσεις κατά μήνα. 

II. Η απόφαση αυτή ισχύει από 1 Νοεμβρίου 2005. 

III. Η απόφαση αυτή να δημοσιευθεί στην Εφημερίδα 
της Κυβερνήσεως. 

Αθήνα, 19 Ιουλίου 2006 
Οι Γ ενικοί Γ ραμματείς 

Δημοσιονομικής Πολιτικής 
Υπουργείου Οικονομίας 

και Οικονομικών Δικαιοσύνης 

ΓΕΩΡΓΙΟΣ ΚΟΥΡΗΣ ΠΑΝΑΓΙΩΤΗΣ ΠΑΝΟΥΡΗΣ 
-♦- 

Αριθμ. 31162 (2) 

Συμπλήρωσή και τροποποίηση της υπ’ αριθμ. 30053/ 
23.1.2006 (ΦΕΚ.68/Β/24.1.2006) κοινής απόφασης των 
Υπουργών Εσωτερικών, Δημόσιας Διοίκησης και Απο¬ 
κέντρωσης, Εξωτερικών και Απασχόλησης και Κοι¬ 
νωνικής Προστασίας με θέμα «Καθορισμός ανωτά- 
του αριθμού αδειών διαμονής για εργασία υπηκόων 
τρίτων χωρών για το έτος 2006. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ ΚΑΙ 
ΑΠΟΚΕΝΤΡΩΣΗΣ - ΕΞΩΤΕΡΙΚΩΝ - 
ΑΠΑΣΧΟΛΗΣΗΣ ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

Έχοντας υπόψη: 

1) Το άρθρο 90 του π.δ. 63/2005 «Κωδικοποίηση της 


νομοθεσίας για την Κυβέρνηση και τα Κυβερνητικά όρ¬ 
γανα» (ΦΕΚ 98/Α'). 

2) Τις διατάξεις του π.δ. 368 /1989 «Οργανισμός του 
Υπουργείου Εργασίας (ΦΕΚ. 163/Α/16.6.1989). 

3) Τις διατάξεις των παραγράφων 6 του άρθρου 12, 4 
του άρθρου 14 και 4 του άρθρου 16 του ν. 3386/2005 «Εί¬ 
σοδος, διαμονή και κοινωνική ένταξη υπηκόων τρίτων χω¬ 
ρών στην Ελληνική Επικράτεια» (ΦΕΚ. 212/Α/23.8.2005). 

4) Την υπ’ αριθμ. ΔIΔΚ/Φ1/2/6139/23.3.2004 κοινή απόφαση 
του Πρωθυπουργού και του Υπουργού Δημόσιας Διοίκησης 
και Αποκέντρωσης για την ανάθεση των αρμοδιοτήτων 
στον Υφυπουργό Εσωτερικών, Δημόσιας Διοίκησης και 
Αποκέντρωσης Αθανάσιο Νάκο (ΦΕΚ 527/Β/24.3.2004). 

5) Το γεγονός ότι από τις διατάξεις αυτής της από¬ 
φασης δεν προκαλείται δαπάνη σε βάρος του Κρατικού 
Προϋπολογισμού. 

6) Τις συμπληρωματικές εκθέσεις της Περιφερειακής 
Επιτροπής του Κρήτης με α.π 10810/17.5.2006 και της 
Περιφερειακής Επιτροπής της Ανατολικής Μακεδονίας 
και Θράκης με α.π 28/6.6.2006 όπου συμπληρώνονται οι 
κενές θέσεις στους νομούς Ηρακλείου και Δράμας ανά 
ειδικότητα που δύνανται να πληρωθούν από υπηκόους 
τρίτων χωρών, αποφασίζουμε: 

Α. Για την Περιφέρεια Κρήτης, τροποποιείται η κοινή 
υπουργική απόφαση 30053/23.1.2006 σε ότι αφορά τον 
Νομό Ηρακλείου και καθορίζεται εκ νέου το ανώτατο όριο 
αδειών διαμονής υπηκόων τρίτων χωρών για εξαρτημένη 
εργασία του έτους 2006 σε 73 θέσεις, οι οποίες κατανέ- 
μονται ως εξής: 


ΝΟΜΟΣ ΗΡΑΚΛΕΙΟΥ (73) 


ΕΙΔΙΚΟΤΗΤΑ 

Εξαρτημένη 

εργασία 

Οικιακοί βοηθοί 

10 

Χειριστής καδοφόρου βυθοκόρου 

4 

Μηχανικός καδοφόρου βυθοκόρου 

4 

Συντηρητής καδοφόρου βυθοκόρου για υπο¬ 
θαλάσσια δραστηριότητα 

1 

Συντηρητής καδοφόρου βυθοκόρου 

3 

Ειδικός ηλεκτρονικός καδοφόρου βυθοκόρου 

1 

Αλλιεργάτες 

50 


Γ ια τους υπόλοιπους νομούς ισχύουν τα όσα ορίζονται 
στην κοινή υπουργική απόφαση 30053/ 23.1.2006. 

Β. Για την Περιφέρεια Ανατολικής Μακεδονίας και 
Θράκης, τροποποιείται η κοινή υπουργική απόφαση 
30053/23.1.2006 σε ότι αφορά τον Νομό Δράμας και 
καθορίζεται εκ νέου το ανώτατο όριο αδειών διαμονής 
υπηκόων τρίτων χωρών του έτους 2006 σε 1080 θέσεις, 
οι οποίες κατανέμονται ως εξής: 


ΝΟΜΟΣ ΔΡΑΜΑΣ (1080) 


ΕΙΔΙΚΟΤΗΤΑ 

Εποχιακή 

εργασία 

Εξαρτημένη 

εργασία 

Εργάτες γής 

950 

20 

Κτηνοτρόφοι 

Πτηνοτρόφοι 

Βοσκοί 

90 

15 

Οικιακοί βοηθοί 


5 

Για τους υπόλοιπους νομούς ισχύουν τα όσα ορίζονται 
στην κοινή υπουργική απόφαση 30053/ 23.1.2006. 

Η χρονική διάρκεια της αρχικής άδειας διαμονής για 
εργασία των υπηκόων τρίτων χωρών θα είναι ετήσια. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 26 Ιουλίου 2006 

οι ΥΠΟΥΡΓΟΙ 

ΥΦΥΠΟΥΡΓΟΣ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 

ΚΑΙ ΑΠΟΚΕΝΤΡΩΣΗΣ ΕΞΩΤΕΡΙΚΩΝ 

ΑΘΑΝΑΣΙΟΣ ΝΑΚΟΣ ΝΤΟΡΑ ΜΠΑΚΟΓΙΑΝΝΗ 

ΑΠΑΣΧΟΛΗΣΗΣ ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

ΣΑΒΒΑΣ ΤΣΙΤΟΥΡΙΔΗΣ 
-♦- 

Αριθμ. 12191 (3) 

Καθορισμός των όρων αμοιβής και εργασίας για το προ¬ 
σωπικό που απασχολείται στα πόσης φύσεως Νο¬ 
μικά Πρόσωπα Ιδιωτικού Δικαίου μη κερδοσκοπικού 
χαρακτήρα (Κοινωφελή Ιδρύματα, Οργανισμοί, Σω¬ 
ματεία, Σύλλογοι, Κληροδοτήματα κ.λπ.). 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΑΠΑΣΧΟΛΗΣΗΣ ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

Έχοντας υπόψη: 

1. Τις διατάξεις του άρθρου 29 του ν. 1558/1985 «Κυβέρ¬ 
νηση και Κυβερνητικά Όργανα» όπως τροποποιήθηκε με 
τις παρ. 4 και 8 του άρθρου 7 του ν. 1943/1991 και του 
άρθρου 29 Α του ιδίου νόμου που προστέθηκε με το 
άρθρο 27 του ν. 2081/1992 (154/Α') και αντικαταστάθηκε 
με το άρθρο 1 παρ. 2 α του ν. 2469/1997 (38/Α') και του 
άρθρου 5 του π.δ. 368/1989 (163/Α'). 

2. Τις διατάξεις του α.ν. 435/1968 (ΦΕΚ 124/Α/ 
4.6.1968). 

3. Το γεγονός ότι δεν υπάρχει αντίστοιχη επαγγελ¬ 
ματική οργάνωση των εργοδοτών με αποτέλεσμα να 
καθίσταται ανέφικτη η σύναψη συλλογικής σύμβασης 
εργασίας για την εν λόγω κατηγορία μισθωτών. 

4. Την από 12.4.2006 Εθνική Γενική Συλλογική Σύμβα¬ 
ση Εργασίας ετών 2006 και 2007 (Πράξη κατάθεσης 
Υπουργείου Απασχόλησης και Κοινωνικής Προστασίας 
14/13.4.2006). 

5. Τα υπομνήματα: α) από 20.3.2006 του Σωματείου 
Εργαζομένων στο Ζάννειο Ίδρυμα, β) από 28.2.2006 
του Σωματείου Εργαζομένων Κωνσταντινοπουλείου 
Οίκου Ευγηρείας Πατρών και γ) αριθ. 4/15.3.2006 του 
Πανελληνίου Συλλόγου Επαγγελματιών Εκπαιδευτών 
Ναυαγοσωστών. 

6. Τη σχετική γνωμοδότηση του Ανωτάτου Συμβουλίου 
Εργασίας κατά τη συνεδρίασή του στις 15.5.2006. 

7. Το π.δ. αριθ. 81/2002 (ΦΕΚ 57/Α/21.3.2002) «Συγχώνευ¬ 
ση των Υπουργείων Εθνικής Οικονομίας και Οικονομικών 
στο Υπουργείο Οικονομίας και Οικονομικών». 

8. Την υπ’ αριθμ. Υ1/2004 απόφαση του Πρωθυπουργού 
«Μεταβολή τίτλων Υπουργείων και καθορισμό της σει¬ 
ράς τάξης των Υπουργείων» (ΦΕΚ 513/Β/10.3.2004). 

9. Την υπ’ αριθμ. 80030/19.4.2006 (ΦΕΚ 501/Β/19.4.2006) 
κοινή απόφαση Πρωθυπουργού και Υπουργού Απασχό¬ 
λησης και Κοινωνικής Προστασίας «Ανάθεση αρμοδιο¬ 


τήτων στον Υφυπουργό Απασχόλησης και Κοινωνικής 
Προστασίας», αποφασίζουμε: 

Άρθρο Ιο 

Στις διατάξεις της απόφασης αυτής υπάγεται το 
προσωπικό που απασχολείται στα πάσης φύσεως Νο¬ 
μικά Πρόσωπα Ιδιωτικού Δικαίου μη κερδοσκοπικού χα¬ 
ρακτήρα (Κοινωφελή Ιδρύματα, Οργανισμοί, Σωματεία, 
Σύλλογοι, Κληροδοτήματα κ.λ.π.) που διακρίνεται στις 
κατωτέρω μισθολογικές κατηγορίες ειδικοτήτων, 

Εξαιρούνται της παρούσας τα επαγγελματικά (ερ¬ 
γατικά και εργοδοτικά) Σωματεία και Ενώσεις αυτών, 
γιατί σύμφωνα με την από 26.5.1966 Συλλογική Σύμβαση 
Εργασίας (ΦΕΚ 376/Β/15.6.66) το προσωπικό αυτών αμεί¬ 
βεται με την εκάστοτε ισχύουσα Συλλογική Σύμβαση 
Εργασίας ή όμοιας έκτασης απόφαση Διαιτησίας για 
το προσωπικό των Γ ραφείων Ανωνύμων Εταιρειών και 
λοιπών ιδιωτικών επιχειρήσεων. 

1η Κατηγορία : 

α) Διοικητικό προσωπικό με τις εξής ειδικότητες: 

Υπάλληλοι γενικά, υπάλληλοι γραφείων, γραμματείς, 
ταμίες δακτυλογράφοι, τηλεφωνητές, αποθηκάριοι, δι¬ 
ερμηνείς, μεταφραστές, σχεδιαστές, βιβλιοθηκάριοι, 
βιβλιοθηκονόμοι, αρχειοθέτες, εισπράκτορες, βοηθοί 
φαρμακείων καθώς και οι απασχολούμενοι στον κλά¬ 
δο της πληροφορικής (Αναλυτές, Προγραμματιστές και 
Χειριστές εισαγωγής και επεξεργασίας στοιχείων στους 
Η/Υ). 

β) Εκπαιδευτικό και Παιδαγωγικό προσωπικό με τις 
εξής ειδικότητες: 

Καθηγητές, Δάσκαλοι, Ψυχολόγοι, Εκπαιδευτές γενικά, 
Λογοθεραπευτές, Παιδαγωγοί, Παιδοκόμοι, Επιμελητές, 
κ.λ.π., πλην των ειδικοτήτων που υπάγονται σε ξεχω¬ 
ριστή κοινή υπουργική απόφαση που εκδίδεται με τη 
διαδικασία του α.ν. 435/1968. 

2η Κατηγορία: 

Οικονομικό - Λογιστικό προσωπικό με τις εξής ειδι¬ 
κότητες: 

Λογιστές και βοηθοί λογιστών. 

3η Κατηγορία: 

α) Τεχνικό προσωπικό όλων των βαθμιδών εκπαίδευ¬ 
σης (Μέση, Τ.Ε.Ι. και Α.Ε.Ι.) και όλων των ειδικοτήτων αυ¬ 
τής (Μηχανικοί, Μηχανολόγοι, Ηλεκτρολόγοι, Ηλεκτρο¬ 
νικοί, Ναυπηγοί, Τοπογράφοι, Εργοδηγοί Σχεδιαστές 
κ.λ.π.) κάτοχοι αναγνωρισμένου πτυχίου ή διπλώματος 
Σχολής ημεδαπής ή ισοτίμου αλλοδαπής. 

β) Ιατρικό προσωπικό 

γ) Λοιπό επιστημονικό προσωπικό με πτυχίο σπουδών 
Σχολών Τριτοβάθμιας Εκπαίδευσης μη ειδικώς ρυθμι- 
ζόμενο από τις διατάξεις της παρούσας ή άλλης κοινής 
υπουργικής απόφασης που εκδίδεται με τη διαδικασία 
του α.ν. 435/1968. 

4η Κατηγορία: 

Εργαστηριακό προσωπικό (παράίατρικά επαγγέλματα) 
στο οποίο υπάγονται: 

α) Οι χειριστές ακτινολογικών, εγκεφαλογραφικών μη¬ 
χανημάτων και οι εμφανιστές πλακών εργαστηρίων Ακτι¬ 
νολογίας, Αξονικής και Μαγνητικής Τομογραφίας κ,λ.π. 

β) Οι παρασκευαστές, συντηρητές πειραματοζώων, 
συσκευαστές ορών και εμβολίων κ.λ.π. εντός φυσιγγί¬ 
ων και κουτιών που απασχολούνται στα επιστημονικά 
εργαστήρια βιοχημείας, μικροβιολογίας, παθολογοα¬ 
νατομίας, κυτταρολογίας, αιματολογίας, αιμοδοσίας, 

καρδιολογίας, ενδοκρινολογίας, εγκεφαλογραφίας, ισο¬ 
τόπων και μονάδων τεχνητού νεφρού. 

5η Κατηγορία: 

Φυσικοθεραπευτές και Φυσιοθεραπευτές εφόσον κα¬ 
τέχουν άδεια ασκήσεως επαγγέλματος σύμφωνα με τις 
ισχύουσες διατάξεις. 

6η Κατηγορία: 

Νοσηλευτικό προσωπικό (πτυχιούχοι και πρακτικού 
με τις ειδικότητες: 

Νοσηλευτές, νοσηλεύτριες, νοσοκόμοι - ες, επισκέ- 
πτριες, θεραπαινίδες, τραυματιοφορείς κ.λ.π. 

7η Κατηγορία: 

Οδηγοί πόσης φύσεως αυτοκινήτων. 

8η Κατηγορία: 

Εργατοτεχνικό και βοηθητικό προσωπικό υποδιαιρού¬ 
μενο σε πέντε (5) ομάδες ειδικοτήτων. 

Η Α' ομάδα περιλαμβάνει τους μαγείρους. 

Η Β' ομάδα περιλαμβάνει τους θυρωρούς, κλητή¬ 
ρες, φύλακες, νυκτοφύλακες, ιματιοφύλακες, διανομείς 
τροφίμων και συσιτίων, τραπεζοκόμους, μεταφορείς, 
ταξινόμους, εργάτες ακαθάρτου ιματισμού, καθαριστές- 
στριες, λαντζέρες, βοηθούς μαγείρων, θαλαμηπόλους 
και συνοδούς, πλύντες, εργάτες γενικών καθηκόντων 
και εργατοτεχνίτες μη ειδικώς κατονομαζόμενους. 

Η Γ' ομάδα περιλαμβάνει: α) τους επιμελητές - φρο¬ 
ντιστές, χωρίς πτυχίο, ατόμων με ειδικές ανάγκες, β) 
τους κόπτες, ράπτες, βοηθούς αποθηκαρίων, τεχνίτες 
ψυκτικούς, μηχανοτεχνίτες, συντηρητές αυτοκινήτων 
και γ) τους ναυαγοσώστες. 

Η Δ' ομάδα περιλαμβάνει τους τεχνίτες υδραυλικούς, 
ξυλουργούς, οικοδόμους κάθε ειδικότητας, συντηρητές 
κτιρίων κ.λ.π. και 

Η Ε' ομάδα περιλαμβάνει τους βοηθούς τεχνιτών 
υδραυλικών, ξυλουργών, οικοδόμων, συντηρητών κ.λ.π. 
της Δ' ομάδας. 

Άρθρο 2ο 

Αποδοχές των εις το άρθρο 1 αναφερομένων κατη¬ 
γοριών εργαζομένων. 

Α. Βασικοί μισθοί για τα έτη 2006 και 2007 κατά κα¬ 
τηγορία: 

1η Κατηγορία (Διοικητικό, εκπαιδευτικό και παιδαγω¬ 
γικό προσωπικό) : 

Από 1.1.2006 = 650,73 ΕΥΡΩ 
Από 1.9.2006 = 670,25 ΕΥΡΩ και 
Από 1.5.2007 = 704,43 ΕΥΡΩ 
2η Κατηγορία (Οικονομικό - Λογιστικό): 
α) Λογιστών: Από 1.1.2006 = 730,85 ΕΥΡΩ 

από 1.9.2006 = 760,08 ΕΥΡΩ και 
από 1.5.2007 = 805,68 ΕΥΡΩ 
β) Βοηθών Λογιστών: Από 1.1.2006 = 692,32 ΕΥΡΩ 

από 1.9.2006 = 720,01 ΕΥΡΩ και 
από 1.5.2007 = 763,21 ΕΥΡΩ 

3η Κατηγορία (α. Τεχνικό προσωπικό, β. Ιατρικό προ¬ 
σωπικό και γ) Λοιπό επιστημονικό προσωπικό): 

Από 1.1.2006 = 702,82 ΕΥΡΩ 

Από 1.9.2006 = 730,93 ΕΥΡΩ και 

Από 1.5.2007 = 774,79 ΕΥΡΩ 

4η Κατηγορία (Εργαστηριακό προσωπικό) : 

Από 1.1.2006 = 618,21 ΕΥΡΩ 
Από 1.9.2006 = 636,76 ΕΥΡΩ και 
Από 1.5.2007 = 669,23 ΕΥΡΩ 

5η Κατηγορία (Προσωπικό φυσικοθεραπείας - φυσι¬ 
οθεραπείας): 


Από 1.1.2006 = 655,58 ΕΥΡΩ 
Από 1.9.2006 = 675,25 ΕΥΡΩ και 
Από 1.5.2007 = 709,69 ΕΥΡΩ 
6η Κατηγορία (Νοσηλευτικό προσωπικό) : 

Από 1.1.2006 = 548,98 ΕΥΡΩ 
Από 1.9.2006 = 565,45 ΕΥΡΩ και 
Από 1.5.2007 = 594,29 ΕΥΡΩ 

7η Κατηγορία (Οδηγοί πάσης φύσεως αυτοκινήτων): 
Από 1.1.2006 = 669,08 ΕΥΡΩ 
Από 1.9.2006 = 695,84 ΕΥΡΩ και 
Από 1.5.2007 = 737,59 ΕΥΡΩ 

8η Κατηγορία (Εργατοτεχνικό και βοηθητικό προσω¬ 
πικό) : 

Ά ομάδα: Από 1.1.2006 = 679,18 ΕΥΡΩ 
Από 1.9.2006 = 699,56 ΕΥΡΩ και 
Από 1.5.2007 = 735,24 ΕΥΡΩ 
Β' ομάδα: Από 1.1.2006 = 623,43 ΕΥΡΩ. 

Από 1.9.2006 = 642,13 ΕΥΡΩ και 
Από 1.5.2007 = 674,88 ΕΥΡΩ 
Γ' ομάδα: Από 1.1.2006 = 646,36 ΕΥΡΩ 
Από 1.9.2006 = 665,75 ΕΥΡΩ και 
Από 1.5.2007 = 699,70 ΕΥΡΩ 
Δ' ομάδα: Από 1.1.2006 = 721,78 ΕΥΡΩ 
Από 1.9.2006 = 743,43 ΕΥΡΩ και 
Από 1.5.2007 = 781,34 ΕΥΡΩ 
Ε' ομάδα: Από 1.1.2006 = 688,94 ΕΥΡΩ 
Από 1.9.2006 = 709,61 ΕΥΡΩ και 
Από 1.5.2007 = 745,80 ΕΥΡΩ 
Β. ΕΠΙΔΟΜΑΤΑ 

Στους ανωτέρω εργαζομένους χορηγούνται τα εξής 
επιδόματα : 

α) Επίδομα τριετιών επί των εκάστοτε βασικών μισθών 
ως εξής : 

αα) Στους μισθωτούς της 1ης Κατηγορίας (Διοικητικό, 
εκπαιδευτικό και παιδαγωγικό προσωπικό) ένδεκα (11) 
τριετίες εκ των οποίων η πρώτη (1η) τριετία σε ποσο¬ 
στό 10% και οι επόμενες δέκα (10) τριετίες σε ποσοστό 
5% εκάστη. 

αβ) Στους μισθωτούς της 2ης Κατηγορίας (Οικονομικό 
και Λογιστικό προσωπικό) ένδεκα (11) τριετίες εκ των 
οποίων η πρώτη (1η) τριετία σε ποσοστό 10% και οι 
επόμενες δέκα (10) τριετίες σε ποσοστό 5% εκάστη. 

αγ) Στους μισθωτούς της 3ης Κατηγορίας (Τεχνικό 
προσωπικό) δέκα (10) τριετίες εκ των οποίων οι πρώτες 
δύο (2) τριετίες σε ποσοστό 10% εκάστη τριετία και 
οι επόμενες οκτώ (8) τριετίες σε ποσοστό 5% εκάστη 
τριετία. 

αδ) Στους μισθωτούς της 4ης Κατηγορίας (εργαστη¬ 
ριακό προσωπικό) ένδεκα (11) τριετίες εκ ποσοστού 5% 
εκάστη. 

αε) Στους μισθωτούς της 5ης Κατηγορίας (φυσιοθε¬ 
ραπευτές) εννέα (9) τριετίες εκ των οποίων οι τρεις (3) 
πρώτες σε ποσοστό 10% εκάστη και οι επόμενες έξι (6) 
σε ποσοστό 5% εκάστη. 

αστ) Στους μισθωτούς της 6ης κατηγορίας (Νοση¬ 
λευτικό προσωπικό) οκτώ (8) τριετίες εκ των οποίων 
οι τρεις (3) πρώτες σε ποσοστό 10% εκάστη και οι 
επόμενες πέντε (5) σε ποσοστό 5% εκάστη. 

αζ) Στους μισθωτούς της 7ης κατηγορίας (Οδηγοί 
πάσης φύσεως αυτοκινήτων) έντεκα (11) τριετίες σε 
ποσοστό 5% εκάστη. 

αη) Στους μισθωτούς της 8ης Κατηγορίας (εργατο- 
τεχνικό προσωπικό) οκτώ (8) τριετίες εκ των οποίων οι 

δύο (2) πρώτες τριετίες σε ποσοστό 10% εκάστη και οι 
επόμενες έξι (6) σε ποσοστό 5% εκάστη. 

β) Επίδομα πολυετούς υπηρεσίας στις εξής περιπτώ¬ 
σεις : 

βα) Στους χειριστές ακτινολογικών μηχανημάτων σε 
ποσοστό 5% επί του βασικού μισθού για τη συμπλήρωση 
δετίας στον ίδιο εργοδότη. 

ββ) Στο Νοσηλευτικό προσωπικό (6η Κατηγορία) σε 
ποσοστό 7% επί του βασικού μισθού προσαυξημένου με 
το επίδομα τριετιών, μετά τη συμπλήρωση Ιδετούς υπη¬ 
ρεσίας ή προϋπηρεσίας στις ειδικότητες αυτές, και 
βγ) Στους μισθωτούς της 1ης κατηγορίας (Διοικητικό 
προσωπικό) σε ποσοστό 5% για τη συμπλήρωση 30 
ετών υπηρεσίας και σε ποσοστό 10% για τη συμπλή¬ 
ρωση 33 ετών υπηρεσίας ή προϋπηρεσίας. Το επίδομα 
αυτό υπολογίζεται επί των βασικών μισθών. 

γ) Επίδομα σπουδών. Στους κατόχους πτυχίου Τριτο¬ 
βάθμιας Εκπαίδευσης χορηγείται για κάθε έτος σπου¬ 
δών και μέχρι πέντε (5) συνολικά έτη ποσοστό 5%, για 
κάθε έτος, σε όλους τους μισθωτούς των έξη πρώτων 
κατηγοριών. 

Το επίδομα σπουδών δικαιούται και το νοσηλευτικό 
προσωπικό με δίπλωμα σχολής ΣΒΙΕ ή ομοτίμων σχο¬ 
λών ιδιωτικής ή δημόσιας εκπαίδευσης σε ποσοστό 5% 
για κάθε έτος σπουδών και μέχρι 10% συνολικά με την 
προϋπόθεση ότι έχει εφοδιαστεί με ανάλογη νόμιμη 
άδεια άσκησης επαγγέλματος. 

Σαν σπουδές αναγνωρίζονται αυτές που πραγματο¬ 
ποιήθηκαν στη Δημόσια εκπαίδευση καθώς και στην 
Ιδιωτική εφόσον αναγνωρίζεται ισότιμη της Δημόσιας 
εκπαίδευσης. Ειδικότερα για τους πτυχιούχους μισθω¬ 
τούς που υπάγονται στην τρίτη (3η) έως και την έκτη 
(6η) μισθολογική κατηγορία ως σπουδές αναγνωρίζο¬ 
νται οι αντίστοιχες με το αντικείμενο της ειδικότητας 
ή του επαγγέλματος που ο μισθωτός ασκεί. Σε όσους 
εξ αυτών των κατηγοριών κατεβάλλετο μέχρι σήμερα 
τέτοιο επίδομα ανεξαρτήτως αντικειμένου σπουδών θα 
εξακολουθήσει να καταβάλλεται. 

Το επίδομα αυτό υπολογίζεται επί του εκάστοτε βα¬ 
σικού μισθού, πλην των μισθωτών της 6ης Κατηγορίας 
(Νοσηλευτικό προσωπικό) που υπολογίζεται επί του βα¬ 
σικού μισθού προσαυξημένου με το επίδομα τριετιών. 

δ) Νοσοκομειακό επίδομα: Σε όλο το νοσηλευτικό 
προσωπικό χορηγείται νοσοκομειακό επίδομα σε πο¬ 
σοστό 20%. Το ίδιο ποσοστό χορηγείται και σε όλους 
τους άλλους εργαζόμενους με την προϋπόθεση ότι το 
Ίδρυμα κ.λ.π. έχει νοσοκομειακό χαρακτήρα. Νοσοκο¬ 
μειακό επίδομα σε ποσοστό 10% χορηγείται και στο 
ιατρικό προσωπικό όπως χορηγείται και στο νοσηλευ¬ 
τικό προσωπικό. 

Το επίδομα αυτό υπολογίζεται επί του βασικού μισθού 
πλην της 6ης Κατηγορίας που υπολογίζεται επί του βα¬ 
σικού μισθού προσαυξημένου με το επίδομα τριετιών. 

ε) Επίδομα ταμειακών λαθών σε ποσοστό 5% επί 
των βασικών μισθών σε όσους εκ των εργαζομένων 
που υπάγονται στις 2 πρώτες μισθολογικές κατηγορί¬ 
ες ασχολούνται με την διαχείριση χρημάτων (ταμείο, 
εισπράξεις, καταθέσεις, πληρωμές κ.λ.π.). 

στ) Επίδομα συνθηκών λόγω ανθυγιεινής, επικινδύ¬ 
νου εργασίας ή ειδικών συνθηκών εργασίας στα εξής 
ποσοστά: 

1) Σε ποσοστό 10% επί των βασικών μισθών ως αν¬ 
θυγιεινής ή επικινδύνου εργασίας ή και αμφότερα στις 


εξής ειδικότητες: α) Σε όλο το προσωπικό κουζίνας τους 
καθαριστές-τριες, τους εργάτες ακαθάρτου ιματισμού 
και τους πλύντες, β) στους οικοδόμους, υδραυλικούς, 
συντηρητές κτιρίων κ.λ.π. και βοηθούς των, εφόσον ερ¬ 
γάζονται σε υπόγεια τεχνικά έργα (σήραγγες, στοές 
κ.λ.π.), με την απόφραξη, συντήρηση και αποκατάσταση 
δικτύων αποχέτευσης ή σε σκαλωσιές (κτιρίων - καμινά¬ 
δων) ύψους άνω των 30 μέτρων, γ) στους ηλεκτρονικούς 
ανωτέρων σχολών και δ) στο ιατρικό προσωπικό στις 
εξής ειδικότητες : 

αα) Χειρούργοι που εργάζονται στο χειρουργείο ή 
εκτελούν χειρουργικές πράξεις και εκτός χειρουργείου. 

αβ) Μικροβιολόγοι, Αιματολόγοι, Παθολογοανατόμοι, 
Κυταρολόγοι εργαστηρίων και μονάδων αιμοδοσίας. 

αγ) Αναισθησιολόγοι που χορηγούν ή επιβλέπουν την 
εφαρμογή αναισθησίας. 

αδ) Παθολόγοι, Πνευμονολόγοι, ή Καρδιολόγοι Μονά¬ 
δων Εντατικής Θεραπείας. 

αε) Παθολόγοι, Ουρολόγοι και Νεφρολόγοι Μονάδων 
Τεχνητού Νεφρού. 

αστ) Ακτινολόγοι, Ενδοκρινολόγοι και Πυρηνικής Ια¬ 
τρικής σε εργαστήρια, ισότοπα κ.λ.π. 

αζ) Ιατροί τμημάτων ατόμων με ειδικές ανάγκες και 

αη) Οφθαλμίατροι, Νευρολόγοι, Ψυχίατροι, Νευροψυ- 
χίατροι, Ορθοπεδικοί, Δερματολόγοι - Αφροδισιολόγοι, 
Αλλεργιολόγοι, Γαστρεντερολόγοι και Ρευματολόγοι 
που παρέχουν υπηρεσίες σε αντίστοιχα τμήματα. 

2) Σε ποσοστό 12% α) (ανθυγιεινής εργασίας) επί του 
βασικού μισθού συν τριετίες σε όλο το προσωπικό της 
6ης Κατηγορίας (Νοσηλευτικό προσωπικό) και β) ειδικών 
συνθηκών στους Φυσικοθεραπευτές Μονάδων περίθαλ¬ 
ψης για άτομα με ειδικές ανάγκες υπολογιζόμενο επί 
του βασικού μισθού. 

3) Σε ποσοστό 15% επί του βασικού μισθού ως αν¬ 
θυγιεινής εργασίας σε όλες τις ειδικότητες της Ια Κα¬ 
τηγορίας (Διοικητικό προσωπικό) και της 2ης Κατηγο¬ 
ρίας (Οικονομικό - Λογιστικό) εφόσον οι εργαζόμενοι 
απασχολούνται αποκλειστικά ή και παράλληλα με την 
κύρια εργασία τους σε οθόνη οπτικής απεικόνισης με 
τον χειρισμό Η/Υ για την εισαγωγή και επεξεργασία 
στοιχείων. 

4) Σε ποσοστό 20% επί του βασικού μισθού ως επικιν¬ 
δύνου εργασίας στους ηλεκτρολόγους που εργάζονται 
σε εναέρια δίκτυα ή σε δίκτυα υπό τάση. 

5) Σε ποσοστό 18% (ανθυγιεινής εργασίας) στους χει¬ 
ριστές ακτινολογικών και εγκεφαλογραφικών μηχανη¬ 
μάτων, εμφανιστές πλακών κ.λ.π. της 4α μισθολογικής 
κατηγορίας. Το επίδομα αυτό υπολογίζεται επί του 
ποσού των 400 ΕΥΡΩ. 

6) Σε ποσοστό 25% (ανθυγιεινής και επικίνδυνης εργα¬ 
σίας) στο προσωπικό των ειδικοτήτων της 4β μισθολογι- 
κής κατηγορίας (εργαστηριακό προσωπικό). Το επίδομα 
αυτό υπολογίζεται επί του ποσού των 400 ΕΥΡΩ. 

7) Σε ποσοστό 35% στους εργαζόμενους που υπάγο¬ 
νται στις ειδικότητες της 4α μισθολογικής κατηγορίας 
(χειριστές ακτινολογικών μηχανημάτων κ.λ.π.). Το επί¬ 
δομα αυτό ως επικίνδυνης εργασίας υπολογίζεται επί 
του ποσού των 400 ΕΥΡΩ και 

8) Σε ποσοστό 50% λόγω ανθυγιεινής και επικίνδυ¬ 
νης εργασίας στο προσωπικό των ειδικοτήτων της 4β 
μισθολογικής κατηγορίας (εργαστηριακό προσωπικό, 
παρασκευάστριες ...), υπολογιζόμενο επί του ποσού των 

400 ΕΥΡΩ. Στο επίδομα αυτό που χορηγείται στους 
απασχολούμενους σε παθολογοανατομικά εργαστήρια, 
βιοχημείας, ιστοχημείας και σταθμών αιμοδοσίας συμ¬ 
ψηφίζεται το εκ ποσοστού 25% χορηγούμενο επίδομα 
ανθυγιεινής εργασίας, 
ζ) Επίδομα θέσεως: 

α) Διευθύνοντος-ουσας και Προϊσταμένων: Στους εργα¬ 
ζόμενους σε θέσεις Διευθύνοντος - ουσας και Προϊστα¬ 
μένων Νοσηλευτών - τριών, χορηγείται επίδομα θέσεως 
σε ποσοστό 20% και 10% αντίστοιχα υπολογιζόμενα επί 
του βασικού μισθού συν το επίδομα τριετιών. Αυτά τα 
επιδόματα χορηγούνται για όσο χρόνο οι εργαζόμενοι 
κατέχουν τις παραπάνω θέσεις, ενώ διακόπτεται η κατα¬ 
βολή τους εάν αντικατασταθούν. Χορηγούνται και στους 
αντικαταστάτες τους, κατά τη διάρκεια της κανονικής 
τους αδείας, καθώς και σε άλλη περίπτωση απουσίας 
πέραν του μηνός για όσο ασκούν τα καθήκοντα αυτά. 

β) Στους Προϊσταμένους Λογιστικού Τμήματος καθώς 
και στους Μαγείρους που τους ανατίθενται καθήκοντα 
Αρχιμαγείρου το επίδομα θέσεως χορηγείται σε ποσο¬ 
στό 10% υπολογιζόμενο επί των βασικών μισθών και 
γ) Σε όποιον από το υπαλληλικό προσωπικό των πρώτων 
έξι (6) μισθολογικών κατηγοριών ανατίθενται εγγράφως 
καθήκοντα Προϊσταμένου του Ν.Π.Ι.Δ., χορηγείται επίδομα 
θέσεως σε ποσοστό 10% υπολογιζόμενο επί του βασικού 
μισθού. Το επίδομα αυτό συμψηφίζεται με τα ποσοστά 
10% και 20% αντίστοιχα που χορηγείται ως επίδομα θέ¬ 
σεως στο νοσηλευτικό προσωπικό αν το πρόσωπο αυτό 
ανήκει στην 6η κατηγορία (Νοσηλευτικό προσωπικό). 

η) Επίδομα ειδικότητας Ιατρών: Χορηγείται σε ποσο¬ 
στό 10% επί του βασικού μισθού σε όσους από τους 
ιατρούς κατέχουν άδεια από τις Ελληνικές Αρχές εξα- 
σκήσεως ιατρικής ειδικότητας και εφόσον απασχολού¬ 
νται σε ιατρικά καθήκοντα της ειδικότητάς τους. 

θ) Επίδομα υπευθυνότητας: Στους μισθωτούς της 3α 
μισθολογικής κατηγορίας (Τεχνικό προσωπικό) εφόσον 
τους ανατίθενται καθήκοντα υπευθύνου έναντι δημό¬ 
σιας αρχής χορηγείται το επίδομα αυτό σε ποσοστό 
10% επί του βασικού μισθού και εφόσον τους ανατίθε¬ 
νται πρόσθετα καθήκοντα υπευθυνότητας ως τεχνικών 
ασφαλείας το επίδομα αυτό καταβάλλεται σε ποσοστό 
15% επί του βασικού μισθού. 

ι) Ειδικά επιδόματα οδηγών πάσης φύσεως αυτοκι¬ 
νήτων : 

ια) Επίδομα ειδικών συνθηκών. Στους οδηγούς φορτη¬ 
γών αυτοκινήτων ωφελίμου φορτίου (τονάζ) χορηγείται 
επίδομα ειδικών συνθηκών υπολογιζόμενο επί του βα¬ 
σικού μισθού σε ποσοστό 5% όταν οδηγούν φορτηγά 
αυτοκίνητα ωφελίμου φορτίου άνω των 6 τόνων έως 
και 15 τόνων, σε ποσοστό 8% όταν οδηγούν φορτηγά 
αυτοκίνητα ωφελίμου φορτίου άνω των 15 τόνων έως 
και 25 τόνων και σε ποσοστό 12% όταν οδηγούν φορ¬ 
τηγά αυτοκίνητα ωφελίμου φορτίου άνω των 25 τόνων 
ή αυτοκίνητα ρυμουλκά ή ημιρυμουλκά ανεξαρτήτως 
ωφελίμου φορτίου. 

ιβ) Επίδομα ανθυγιεινής εργασίας: Σε ποσοστό 5% 
επί του βασικού μισθού σε όσους οδηγούς αυτοκινήτων 
κάθε κατηγορίας και τύπου απασχολούνται σε εργασίες 
αποκομιδής απορριμμάτων και λυμάτων. 

ιγ) Επίδομα επικινδύνου εργασίας σε ποσοστό 7% 
στους οδηγούς φορτηγών αυτοκινήτων ανεξαρτήτως 
ωφελίμου φορτίου, που μεταφέρουν ραδιενεργό υλικό. 


ιδ) Επίδομα οδήγησης λεωφορείων μεταφοράς προ¬ 
σωπικού: Σε όσους οδηγούς οδηγούν τέτοια λεωφορεία, 
χορηγείται ειδικό επίδομα σε ποσοστό 5% επί του βα¬ 
σικού μισθού όταν το όχημα αυτό έχει δυναμικότητα 
μεταφοράς καθημένων επιβατών άνω των 20 έως 40 
θέσεων και σε ποσοστό 10% όταν το όχημα έχει δυνα¬ 
μικότητα μεταφοράς καθημένων επιβατών άνω των 40 
θέσεων. Ειδικότερα για τους οδηγούς σχολικών λεωφο¬ 
ρείων τα ως άνω ποσοστιαία επιδόματα χορηγούνται 
αντιστοίχως το μεν πρώτο εκ ποσοστού 5% σε οδηγούς 
λεωφορείων δυναμικότητας μεταφοράς μαθητών από 12 
έως 32 καθημένων θέσεων το δε δεύτερο εκ ποσοστού 
10% σε οδηγούς λεωφορείων δυναμικότητας μεταφο¬ 
ράς μαθητών άνω των 32 καθημένων θέσεων. 

κ) Επίδομα οικογενειακών βαρών υπολογιζόμενο 
στους βασικούς μισθούς σε όλους τους εργαζόμενους 
ως εξής: 

• 10% επίδομα γάμου. Το επίδομα αυτό χορηγείται και 
στους άγαμους γονείς καθώς και στους ευρισκόμενους 
σε κατάσταση χηρείας ή διαζεύξεως (άρθρο 20 παρ. 2 
του ν. 1849/1989), 

• 5% για κάθε παιδί και έως τρία παιδιά ως επίδομα 
τέκνων. 

Το επίδομα αυτό χορηγείται μέχρι συμπληρώσεως 
του 18ου έτους της ηλικίας τους και εφόσον σπουδάζουν 
παρατείνεται μέχρι συμπληρώσεως του 24ου έτους της 
ηλικίας τους. Προκειμένου για παιδιά που χαρακτηρί¬ 
ζονται από αρμόδια υγειονομική επιτροπή ως ανίκανα 
για κάθε εργασία το επίδομα αυτό διατηρείται για όσο 
χρόνο διαρκεί η ανικανότητα. 

λ) Παροχές σε είδος : 

Στο τεχνικό, εργαστηριακό, νοσηλευτικό και εργα- 
τοτεχνικό προσωπικό χορηγούνται κάθε χρόνο δύο (2) 
στολές εργασίας (μία χειμερινή και μία θερινή) που 
ανήκουν στην κυριότητα του εργοδότη . 

Άρθρο 3ο 

Λοιποί όροι εργασίας 

α) Υπηρεσία και προϋπηρεσία: 

Αναγνωρίζεται κάθε υπηρεσία ή προϋπηρεσία που 
διανύθηκε με σχέση εξαρτημένης εργασίας στην ειδικό¬ 
τητα που κατέχει ο εργαζόμενος καθώς και κάθε συνα¬ 
φής και ομότιμη προς αυτή σ’ οποιονδήποτε εργοδότη, 
αρκεί να βεβαιώνεται με βεβαίωση προϋπηρεσίας ή και 
από τα βιβλιάρια ενσήμων του ΙΚΑ εφόσον τούτο είναι 
ευκρινές. Ειδικά για τις ειδικότητες που περιλαμβάνο¬ 
νται στην Β' ομάδα της 8ης Κατηγορίας με εξαίρεση 
τους βοηθούς μαγείρους, συνοδούς και θαλαμηπόλους, 
ως προϋπηρεσία αναγνωρίζεται και προσμετράται κάθε 
είδους απασχόληση με οποιαδήποτε ειδικότητα και σε 
οποιοδήποτε εργοδότη. Η προϋπηρεσία συνταξιούχου 
που προσμετρήθηκε για τη χορήγηση σύνταξης δεν 
λαμβάνεται υπόψη για τον καθορισμό των αποδοχών. 
Ο εργοδότης είναι υποχρεωμένος να λαμβάνει γνώση 
της προϋπηρεσίας του κάθε εργαζόμενου. 

β) Οι βοηθοί λογιστών εφόσον συμπλήρωσαν 18 πλήρη 
έτη υπηρεσίας με την ιδιότητα αυτή, θεωρούνται λογι¬ 
στές και μετατάσσονται μισθολογικά στον αντίστοιχο 
μισθό των λογιστών. 

Στους λογιστές με την καθολική έννοια του όρου, 
όπως ορίζεται αυτή επιστημονικά εντάσσονται επίσης 
και: 

βα) οι κοστολόγοι, 

ββ) οι προϊστάμενοι προμηθειών και διαχειρίσεων ... 

βγ) οι πτυχιούχοι των Πανεπιστημιακών Σχολών ΑΣΟ- 
ΕΕ, ΑΒΣ, ΠΑΣΠΕ, ΟΠΕ και των ισοτίμων προς αυτές 
Σχολών της αλλοδαπής οι οποίοι υπηρέτησαν συνολικά 
ως βοηθοί λογιστές επί δετία πριν ή μετά την κτήση του 
πτυχίου ή επί 3ετία μετά τη λήψη αυτού, και 

βδ) οι πτυχιούχοι του Τμήματος Λογιστών ΚΑΤΕΕ - 
ΤΕΙ με δετή υπηρεσία ως βοηθοί λογιστών πριν ή μετά 
την κτήση του πτυχίου ή θετή υπηρεσία μετά τη λήψη 
του πτυχίου. 

Στους λογιστές και βοηθούς λογιστών που απασχο¬ 
λούνται ευθέως και αμέσως με τη σύνταξη του ισο¬ 
λογισμού, θα χορηγείται κάθε χρόνο και μέσα σ’ ένα 
μήνα από τη λήξη των εργασιών για την κατάρτιση του 
ισολογισμού, επίδομα ίσο με 70% επί όλων των νομί¬ 
μων αποδοχών. Αν στο Ίδρυμα κ.λ.π. με την ιδιότητα 
αυτή απασχολούνται πέντε (5) και άνω άτομα, τότε του 
επιδόματος αυτού δικαιούται το σύνολο των λογιστών 
και βοηθών λογιστών. 

γ) Χρονικά όρια: 

1) Για τους ανωτέρω εργαζόμενους εφαρμόζεται σύ¬ 
στημα δνθήμερης εβδομαδιαίας απασχόλησης. 

2) Οι ώρες εργασίας κατά τη διάρκεια του πενθημέρου 
σε όλο το προσωπικό ανέρχονται στις 40, με εξαίρεση 
τους εργαζόμενους που υπάγονται στην 4η Κατηγορία 
(εργαστηριακό προσωπικό) των οποίων οι ώρες εβδομα¬ 
διαίας απασχόλησης για μεν τη χειμερινή περίοδο (16/10 
έως 15/4) ανέρχονται σε 33, για δε τη θερινή περίοδο 
(16/4 έως 15/10) ανέρχονται σε 30. 

3) Γ ια την αμοιβή της εργασίας καθ’ υπερωριακή απα¬ 
σχόληση, για απασχόληση κατά τη νύκτα (22.00 - 06.00) 
και για απασχόληση κατά τις Κυριακές και με νόμο 
καθιερωθείσες ημέρες αργίας, ισχύουν οι διατάξεις της 
εργατικής νομοθεσίας. 

4) Οι ημέρες εβδομαδιαίας ανάπαυσης για το προσω¬ 
πικό σε υπηρεσίες συνεχούς λειτουργίας πρέπει να είναι 
συνεχόμενες δύο φορές κάθε τέσσερις (4) εβδομάδες 
και να περιλαμβάνουν μια τουλάχιστον Κυριακή κάθε 
τέσσερις (4) εβδομάδες. 

5) Άδεια αιμοδοσίας: Χορηγείται μία (1) ημέρα άδεια 
αιμοδοσίας με αποδοχές σε όσους εργαζόμενους - ες 
προσφέρουν αίμα σε Τράπεζα Αιμοδοσίας ή Συνεργείο 
Αιμοδοσίας. 

6) Όλες οι θεσμικές διατάξεις των Εθνικών Γ ενικών 
Συλλογικών Συμβάσεων Εργασίας, όπως ισχύουν, εφαρ¬ 
μόζονται και στους υπαγόμενους στην παρούσα εργα¬ 
ζόμενους. 

Άρθρο 4ο. 

Κάθε προηγούμενη ρύθμιση που αφορά τις παραπάνω 
κατηγορίες εργαζομένων καταργείται. 

Άρθρο 5ο 

Τυχόν ανώτερες από την απόφαση αυτή καθοριζόμε¬ 
νες αποδοχές και λοιποί όροι εργασίας που προβλέ- 
πονται από νόμο, διατάγματα, υπουργικές αποφάσεις, 
άλλες ρυθμίσεις, εσωτερικούς κανονισμούς, έθιμα ή 
από ατομικές συμβάσεις εργασίας καθώς και παροχές 
εξ’ ελευθεριότητας δεν θίγονται από τις διατάξέις της 
απόφασης αυτής. 


Άρθρο 6ο 

Η ισχύς της παρούσας αρχίζει από 1.1.2006. 

Άρθρο 7ο 

Από τις διατάξεις της απόφασης αυτής δεν προκαλεί- 
ται δαπάνη σε βάρος του Κρατικού Προϋπολογισμού. 

Άρθρο 8ο. 

Η απόφαση αυτή να δημοσιευθεί στην Εφημερίδα 
της Κυβερνήσεως. 

Αθήνα, 25 Ιουλίου 2006 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ 

ΕΘΝΙΚΗΣ ΟΙΚΟΝΟΜΙΑΣ ΑΠΑΣΧΟΛΗΣΗΣ ΚΑΙ 

ΚΑΙ ΟΙΚΟΝΟΜΙΚΩΝ ΚΟΙΝΩΝΙΚΗΣ ΠΡΟΣΤΑΣΙΑΣ 

ΓΕΩΡΓΙΟΣ ΑΛΟΓΟΣΚΟΥΦΗΣ ΓΕΡΑΣΙΜΟΣ ΓΙΑΚΟΥΜΑΤΟΣ 
-♦- 

Αριθμ. οικ. 7789 

Συμπλήρωση απόφασης περί Συγκρότησης Επιτροπής 

Ελέγχου Δαπανών άρθρου 14 του ν. 3202/2003 Ν. 

Κερκύρας. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΙΟΝΙΩΝ ΝΗΣΙΩΝ 

Έχοντας υπόψη: 

1. Τις διατάξεις του ν. 2503/1997 «Διοίκηση, Οργάνωση, 
Στελέχωση της Περιφέρειας, ρύθμιση θεμάτων για την 
Τοπική Αυτοδιοίκηση και άλλες διατάξεις.» 

2. Τις διατάξεις του άρθρου 14 του ν. 3202/2003 περί 
συγκρότησης Επιτροπής Ελέγχου Δαπανών. 

3. Την υπ’ αριθμ. 6193/15.6.2006 απόφαση του Γενικού 
Γραμματέα της Περιφέρειας Ιονίων Νησιών, με την οποία 
συγκροτήθηκε η Επιτροπή Ελέγχου Δαπανών άρθρου 
14 του ν. 3202/2003 του Ν. Κερκύρας. 

4. Το άρθρο 3 της υπ’ αριθμ. 27527/24.5.2006 απόφασης 
του Υπουργού Εσωτερικών, Δημόσιας Διοίκησης και 
Αποκέντρωσης αναφορικά με την Οργάνωση και Λει¬ 
τουργία της Επιτροπής Ελέγχου Δαπανών του άρθρου 
14 του ν. 3202/2003, σύμφωνα με το οποίο η γραμματει¬ 
ακή υποστήριξη της Επιτροπής παρέχεται από δυο (2) 
υπαλλήλους της οικείας Περιφέρειας που ορίζονται με 
τους αναπληρωματικούς τους με απόφαση του Γ ενικού 
Γ ραμματέα της Περιφέρειας, αποφασίζουμε: 

Συμπληρώνουμε την υπ’ αριθμ. 6193/15.6.2006 απόφαση 
μας περί συγκρότησης Επιτροπής Ελέγχου Δαπανών του 
άρθρου 14 του ν. 3202/2003 για το Νομό της Κέρκυρας 
και ορίζουμε Γραμματέα της Επιτροπής την Ασπιώτη 
Σοφία, υπάλληλο του Τμήματος Τοπικής Αυτοδιοίκησης 
Β’ Βαθμού με αναπληρώτρια αυτής την Παπαδοπούλου 
Ελένη υπάλληλο του Τμήματος Τοπικής Αυτοδιοίκησης 
Α’ Βαθμού, πέραν του ήδη ορισθέντα γραμματέα (τακτι¬ 
κού - αναπληρωματικού) της ως άνω επιτροπής. 

Κατά τα λοιπά ισχύει, ως έχει, η ανωτέρω απόφασή 
μας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κέρκυρα, 19 Ιουλίου 2006 

Ο Γ ενικός Γ ραμματέας 

ΣΩΤΗΡΙΟΣ Θ. ΒΟΣΔΟΥ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθμ. οικ. 8198 (5) 

Έγκριση πρόσληψης προσωπικού με σύμβαση μίσθω¬ 
σης έργου από το Δημοτικό Αθλητικό Οργανισμό 
Ρεθύμνης. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΚΡΗΤΗΣ 

Έχοντας υπόψη: 

1. Την 6730/2003 απόψαση του Γ.Γ.Π. Κρήτης, όπως 
τροποποιήθηκε και ισχύει. 

2. Τις διατάξεις του άρθρου 6 του ν. 2527/1997 «Τρο¬ 
ποποίηση και συμπλήρωση του ν. 2190/1994 και άλλες 
διατάξεις». 

3. Την υπ’ αριθμ. ΔΙΠΠ/ΦΈΓΚΡ. 1/220/12077/22.6.2006 
απόψαση της Επιτροπής του άρθρου 2 παρ. 1 της 
55/1998 ΠΥΣ, καθώς και την 32903/22.6.2006 απόφαση 
Κατανομής του ΥΠΕΣΔΔΑ 

4. Την υπ’ αριθμ. 10/2006 απόψαση του Διοικητικού 
Συμβουλίου του Δημοτικού Αθλητικού Οργανισμού 
Ρεθύμνης, με την οποία αποφασίζεται η πρόσληψη 
προσωπικού με σύμβαση μίσθωσης έργου για το έτος 
2006, καθώς και τους σχετικούς πίνακες 2 και 3 που 
τη συνοδεύουν. 

5. Την από 20.3.2006 σχετική Βεβαίωση του Νομικού 
Συμβούλου του Δήμου Ρεθύμνης, από την οποία προκύ¬ 
πτει ότι η πρόσληψη του αναφερόμενου στην παραπά¬ 
νω απόφαση προσωπικού, δεν υποκρύπτει εξαρτημένη 
εργασία, αποφασίζουμε: 

Εγκρίνουμε τη σύναψη, από το Δημοτικό Αθλητικό 
Οργανισμό Ρεθύμνης, σύμβασης μίσθωσης έργου για 
το έτος 2006 ως κατωτέρω: 


1. Αριθμός ατόμων που θα απασχοληθούν: 

• Τρεις (3) Φύλακες ΥΕ 16 

• Δυο (2) Καθηγητές Φυσικής Αγωγής ΠΕ 10 

• Ένας (1 ) Ηλεκτρολόγος ΔΕ 

2. Χρονική Διάρκεια απασχόλησης : 

• Από την υπογραφή της σύμβασης μέχρι 12 μήνες 

3. Έργο που θα εκτελεσθεί: 

• Κάλυψη αναγκών του Δημοτικού Αθλητικού Οργα¬ 
νισμού Ρεθύμνης. 

4. Συνολικό ποσό αμοιβής των ανωτέρω: 

• 69720 Ευοώ. 

5. Τόπος εκτέλεσης του έργου: 

• Δημοτικός Αθλητικός Οργανισμός Ρεθύμνης 

6. Το ανωτέρω έργο δεν ανάγεται στον κύκλο καθη¬ 
κόντων του προσωπικού που υπηρετεί στο Δημοτικό 
Αθλητικό Οργανισμό Ρεθύμνης και απαγορεύεται, η 
ανανέωση η παράταση των συμβάσεων αυτών. 

Σε περίπτωση που οι ανωτέρω ανάγκες έγουν καλυφθεί 
σε προσωπικό είτε με μετάταξη είτε με πρόσληιμη μόνιμου 
προσωπικού, παρακαλούμε να ενημερώσετε το ΥΠΕΣΑΑΑ 
εντός πέντε ημερών από τη λήψη της παρούσας. 

Με την παρούσα απόφαση, προκαλείται δαπάνη σε 
βάρος του προϋπολογισμού του Δημοτικού Αθλητικού 
Οργανισμού Ρεθύμνης, ποσού 69.720 €. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ρέθυμνο, 23 Ιουνίου 2006 
Ο Γενικός Γραμματέας Περιφέρειας 
ΣΕΡΑΦΕΙΜ ΤΣΟΚΑΣ 

